Here is a page extracted from Wikipedia that may contain CSS, HTML, and a lot of unformatted text.

Title: Maurice Chevalier
Content: Iste articlo ye sobre un actor y cantaire francés; t'atros usos, se veiga Maurice Chevalier (desambigación).

Maurice Auguste Chevalier (d'o suyo nombre artistico Maurice Chevalier), naixito de París (Isla de Francia) o 12 de setiembre de 1888 y muerto tamién en París l'1 de chinero de 1972, estió un destacau actor y cantaire francés, activo en o mundo d'a musica francesa dende zaguerías d'o sieglo XIX encara nino en bellos café-concierto, prencipió a suya carrera cinematografica como continación da suya carrera musical en o mundo d'o cine francés dende primerías d'o sieglo XX, treballando en arredol de 50 cintas, cuasi todas de chenero musical. Dende os anyos 1930 treballó tamién en o cine estausunidense (y muitas d'as suyas cintas, como yera costumbre en ixas envueltas, teneban una doble versión en anglés y en francés, ta profeitar a suya popularidat en o suyo país natal).

Dimpués d'as suyas primeras cintas, en esclatar a Primera Guerra Mundial, cridoron a Maurice como soldau en l'Exercito francés. Bien luego recibió feridas de guerra y esdevenió presoner de guerra en l'Imperio Alemán mientres do anyadas, dica la suya liberación en 1916 (por intervención d'o rey Alifonso XIII d'Espanya).

En rematar la guerra, tornó en o mundo d'o cine, y l'actriz Mistinguett lo descubrió y lo convirtió en companyero en bellas d'as suyas cintas, iniciando asinas a suya carrera enta la fama. Dende zaguerías d'os anyos 1920 prencipioron as interpretacions en Estaus Unius y esdevenió un actor bien conoixiu. Tanimientres, mientras a Segunda Guerra Mundial a suya actuación estió prou controvertida en o suyo país, en considerar-se en rematar la guerra que no heba amostrau denguna simpatía enta los Aliaus y de Gaulle y sí bellas simpatías por o rechimen colaboracionista d'a Francia de Vichèi dirichida por o mariscal Philippe Pétain; de resultas de tot ixo, a suya carrera s'en resintió en o suyo país natal, a lo menos en as primeras anyadas d'a posguerra.

Premios 
En 1930 Maurice Chevalier fue nominato a o premio Oscar a o Millor Actor por o suyo papel en as cintas The Love Parade, d'Ernst Lubitsch, y The Big Pond, de Hobart Henley.

Obras

Filmografía

Referencias

Vinclos externos 

  Maurice Chevalier en IMDb.
  Maurice Chevalier en Internet Broadway Database.

Actors de Francia
Actors de Hollywood
Cantaires de Francia
Cantaires en francés
Muertos en París
Naixius de París
Nominau a o Premio Oscar a o Millor Actor
1888 (naixencias)
1972 (muertes)